IL-QORTI TAL-APPELL KRIMINALI Onor. Imħallef Dr. Aaron M. De Leo M.A. (Law), LL.D. (melit) Illum 22 ta' Lulju 2021 Appell numru 25/2021 Il-Pulizija vs. Simon CHETOUTI PIRRONE Il-Qorti rat is-segwenti : A. L-IMPUTAZZJONIJIET Rat l-imputazzonijiet miġjuba kontra Simon CHETOUTI PIRRONE karta tal- identita numru 553938M u li permezz tagħhom huwa ġie mixli, inter alia, talli fil-21 t'Ottubru 2018 għall-ħabta tas-1400 fl-inħawi taż- Żurrieq, huwa ikkommetta diversi reati in konnessjoni ma' kaċċa illegali ta' għasafar u dan bi ksur tar-regolamenti 4(1)(a), 7(1)(i), 7(2), 12(1) u 18(1)(c) tal-Liġi Sussidjarja 549.42 tal-Liġijiet ta' Malta filwaqt li ġiet mitluba wkoll il-konfiska tal-corpus delicti u s-sospensjoni ta' kull liċenza il- Konservazzjoni tal-Għasafar Selvaġġi. jew permess maħruġa ir-regolamenti dwar taħt Rat illi matul is-seduta tal-20 ta' Jannar 2021 l-Uffiċjal Prosekutur preżenta referta pożittiva tal-imputat appellat minn fejn irriżulta li kien ġie notifikat fis-7 ta' Jannar 2021. L-Uffiċjal Prosekutur ikkontenda wkoll li grazzi għall-Avviż Legali 61 tal-2020 it-termini legali kienu ġew sospiżi mit-13 ta' Marzu 2020 liema termini kienu ġew riattivati bl-Avviż Legali 230 tal-2020 mit-12 ta' Ġunju 2020. B'hekk l-Uffiċjal Prosekutur iddikjara li l-imputat kien ġie notifikat fiż-żmien mogħti mill-Liġi. Rat illi permezz tas-sentenza datata 20 ta' Jannar 2021 il-Qorti tal- Maġistrati (Malta) iddikjarat il-: "kawza preskritta stante li t-terminu ta' sentejn kien jagħlaq fis-21.10.2020 u ghalhekk il-Prosekuzzjoni kellha minn Gunju sa Ottubru 2020 cans sabiex tinnotifika lill-imputat. Il-Qorti qed tara li l-imputat gie notifikat fuori termine". Rat ir-rikors tal-appell tal-Avukat Ġenerali datat 8 ta' Frar 2021 fejn tenniet li l-Qorti tal-Maġistrati (Malta) kienet għamlet enunċjazzjoni żbaljata tal-ipoteżi tal-Liġi u waslet għall-liberatorja tal-appellat minħabba li dik il-Qorti ddikjarat l-azzjoni preskritta meta fil-fatt ma kienetx hekk preskritta. Dan minħabba l-fatt li bis-saħħa tal-Avviż Legali 61 tal-2020 ġew sospiżi kwalunkwe ħinijiet legali u ġudizzjarji u ta' kwalunkwe limitu ta' żmien ieħor inkluż żminijiet perentorji applikabbli għall-proċedimenti jew proċeduri oħra quddiem il-Qrati. Din is-sospensjoni kellha ddum sa sebat ijiem wara t-tneħħija tar- revoka ta' kwalunkwe ordni mis-Supritendent tas-Saħħa Pubblika. Bis-saħħa tal-Avviż Legali 65 tal-2020 din is-sospensjoni tat-termini legali u ġudizzjarji ġiet dikjarata b'effett mis-16 ta' Marzu 2020. Imbagħad bis-saħħa tal-Avviż Legali 230 tal-2020 l-ordni magħmul bis- saħħa tal-Avviż Legali 61 tal-2020 ġie mħassar b'effett mill-5 ta' Ġunju 2020. B'hekk l-Avukat Ġenerali qed targumenta li f'dan il-każ, il- perjodu preskrittiv ta' sentejn ma kienx għadu ddekorra kif tenniet il- Qorti tal-Maġistrati (Malta) fis-sentenza appellata iżda kien jagħlaq fil- 21 ta' Jannar 2021 in kwantu t-tliet xhur li fihom it-termini legali u ġudizzjarji kienu ġew sospiżi ma kellhomx jitqiesu għall-fini tad- dekorrenza preskrizzjonali, fis-sens li dan il-perjodu ta' tliet xhur li fihom it-termini kienu ġew sospiżi kien allura jisposta l-quddiem bi tliet xhur it-terminu tal-preskrizzjoni f'dan il-każ. Rat illi matul is-seduta tat-22 ta' Ġunju 2021 miżmuma quddiem din il- Qorti, id-Difiża iddikjarat li kienet qegħda taqbel mal-argument imressaq mill-Avukat Ġenerali u b'hekk kienet qegħda taderixxi ruħha mal-istess argument. Rat ukoll diversi sentenzi dwar il-punt imqajjem mill-Avukat Ġenerali fl-appell minnha interpost, fosthom Il-Pulizija vs. Julius Sant’ Angelo deċiża minn din il-Qorti diversament presjeduta fis-6 ta' Lulju 2021 fejn dik il-Qorti laqgħet l-argument tal-Avukat Ġenerali li kien pratikament identiku għal dak sollevat f'dan il-każ. Anke din il-Qorti jidhrilha li l- Avviżi Legali li japplikaw għal dan il-każ huma l-Avviż Legali 61 tal- 2020 u sussegwentament l-Avviżi Legali li emendawh fosthom l-Avviż Legali 84 tal-2020 li jagħmel referenza partikolari għall-preskrizzjoni kriminali. Sussegwentament, dan ġie imħassar bl-Avviż Legali 243 tal- 2020. L-appellat allegatament wettaq ir-reati mertu ta' dan l-Appell nhar il-21 t'Ottubru, 2018. Bl-applikazzjoni tal-Artikolu 688(e) tal-Kodiċi Kriminali, dawn ir-reati allura jiġu preskritti nhar il-21 t' Ottubru, 2020. Madankollu, bl-applikazzjoni tal-Avviż Legali numru 61 tal-2020 li daħal fis-sehh nhar it-13 ta' Marzu, 2020, sa meta daħal fis-seħħ l- Avviż Legali 243 il-preskrizzjoni kienet sospiża u għaldaqstant il-perjodu preskrizzjonali mexa l-quddiem b'daqstant ġranet ossija xhur li fih it-terminu kien ġie sospiż. Oltre minn hekk wieħed irid iżid ukoll sebat (7) ijiem oħra mal-ammont ta' terminu sospiż, hekk kif speċifikat fir-regolament numru 3 tal-Avviż Legali 61 tal-2020. Għal dawn ir-raġunijiet, din il-Qorti ma taqbilx mal-Qorti tal-Maġistrati (Malta) meta fis-sentenza appellata tagħha din iddikjarat il-"kawża preskritta" u dan peress li minħabba s-sospensjoni tat-termini imsemmija aktar il-fuq, il-perjodu preskrizzjonali kien għadu ma ddekorriex meta l-imputat appellat ġie notifikat bil-komparixxi. L-appell tal-Avukat Ġenerali jimmerita li jiġi milqugħ. DEĊIDE Għaldaqstant, għall-motivi premessi, din il-Qorti qegħda tilqa' l-appell tal- Avukat Ġenerali u tħassar is-sentenza appellata. Fiċ-ċirkostanzi partikolari tal-każ, din il-Qorti ma jidhrilhiex li jkun ġust li tisma' l-provi f'dan il-każ u sabiex ma tipprivax lill-appellant mill-benefiċċju tad-doppio esame tordna li l-atti tal-kawża jiġu rimessi lil Qorti tal-Magistrati (Malta) sabiex din, wara li tisma' lill-partijiet, tiddeċiedi skond il-Liġi fuq l-imputazzjonijiet miġjuba kontra l-appellat. Aaron M. De Leo, Imħallef